yád eṣá dīrghasattry àgnihotráṃ júhvat pravásan mriyéta kathám enam agníbhiḥ kuryur íti táṁ haíke dagdhvā́haranti tám ā́hṛtam agníbhiḥ sáṃghrā́payanti tád u táthā́ ná kuryā́d yáthā́nyásyā́ṃ yónau rétaḥ siktáṃ tád anyásya prajíjanayiṣet tā́dŕ̥̄k tád ásthīny etā́ny ā́hŕ̥̄tya kṛṣṇā́jiné nyúpya puruṣavidhí vidhā́yórṇā́bhiḥ prachā́dyā́jyenā́bhighā́rya tám agníbhiḥ samúpoṣet tád enaṁ svā́d yóneḥ prájanayatī́ti